hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu de fr hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu es fr pt pl hu hu
Kevesen vásárolnak nálad? - UNAS
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Így növeld a konverziós arányod a webáruházadban
Szerző: Kiss Gergő - KonverzióHuszár
A Te webáruházadban 100 látogatóból mennyi vásárol? 0, 1, 2, 3, 4, 5 ember? Meg vagy elégedve ezzel az eredménnyel, vagy szeretnéd ezt a számot feljebb tornászni? Ebben a cikkben és a hozzá tartozó videóban megmutatjuk, hogyan tudod megnövelni és ezzel akár megduplázni a vásárlóid számát pár egyszerű lépéssel.
A VIDEÓT IS NÉZD MEG!
Itt a kiegészítő videó is, ami a KonverzióHuszár webáruház marketing ügynökség és az Unas közös sorozatának legújabb epizódja. Javasoljuk, hogy iratkozz fel a csatornára, a későbbiekben is találhatsz több hasznos anyagot rajta.
Miért olyan fontos a konverziós arány növelése?
Először is tegyük tisztába az alap fogalmakat. A konverziós arány mutatja meg, hogy egy webáruház milyen mértékben tud a látogatókból vásárlókat konvertálni. Egy átlagos webshopnál valahol 1% és 3% körül van ez az arány. Persze vannak ennél rosszabb és sokkal jobb számok is, de ez az átlag.
Vagyis 100 látogatóból, átlagosan 10-en tesznek egyáltalán kosárba valamilyen terméket és közülük is csak maximum 1-3 ember fog végül vásárolni. Ami elkeserítő, mert valószínűleg sok energiát fektetsz a látogatók megszerzésébe és csak alig páran vásárolnak. A legtöbb webáruház üzemeltető ismeri ezt az érzést.
Mit lehet elérni a konverziós arány növelésével? Ha a videót megnézed, az ábrán láthatod, hogy mit eredményez az, ha egy webshopnak 1%-ról 2%-ra növekszik a konverziós aránya. Nyugodtan állítsd meg a videót és nézd át a táblázatot - igen, duplájára nő a vásárlók száma és ezzel együtt a bevétel is. De igazából nem is ez a leglényegesebb, hanem hogy a nyereség a négyszeresére növekszik.
Ebből is jól látszik, hogy a konverziós arány sikertelenné vagy sikeressé is tehet egy webshopot és ezért olyan fontos nagyon nagy hangsúlyt fektetni ennek a növelésére. Úgyhogy nézzük, mit tehetsz ezért.
Most megmutatom azt a 4 lépést, amit mi is használunk akkor, amikor egy ügyfelünknek webáruház konverziós elemzést készítünk. Ezeknek a nagy részét Te is meg tudod csinálni a saját webshopodon.
0. lépés: Google Analytics beállítása
Nagyon sokszor kerestek meg minket, hogy mondjuk meg, mi a baj a webshoppal vagy hogy hogyan lehetne fejleszteni azt. Mindezt úgy kérdezitek, hogy nincs bekötve a Google Analytics. Pedig ez lenne mindennek az alapja. Ha ez nincs meg, akkor egyszerűen nem tudjuk vagy Te nem tudod megállapítani, hogy mi lehet a gond és nem tudod majd normálisan fejleszteni sem a webshopod.
Tehát a nulladik lépés, hogy be legyen kötve és normálisan be legyen állítva a Google Analytics. Vagyis jók legyenek az alap beállítások, be legyen állítva az e-kereskedelmi mérés, a célok stb.
1. lépés: Hőtérképes és videós elemzés
Az első lépés, hogy a Smartlook viselkedés elemző szoftvert beépítjük és pár hétig vizsgáljuk a látogatókat a webáruházban. Ezzel a programmal meg lehet nézni, hogy az egyes látogatók hogyan viselkednek a webshopodban.
Tulajdonképpen egy videót készít arról, hogy mit csinálnak az emberek, hogyan használják a webshopod. Ez nagyon jó a hibák kiszűrésére és arra, hogy megértsd, hogyan keresnek és vásárolnak a webáruházadban.
Mi általában megvárjuk, hogy összegyűljön 10-nél több vásárlás, amihez nagyjából 1000-1500 videó párosul. Ha ez megvan, akkor egyenként végignézzük a vásárlók videóit, a kosárelhagyók videóit és a hosszabb és rövidebb munkamenetek tevékenységeit is.
Ezeket mind kijegyzeteljük linkekkel, mert ezek később még fontosak lesznek. Ha ez megvan, jöhet az analitika.
2. lépés: Webshopod teljesítményének mérése
A második lépés, hogy megállapítsuk a kiinduló helyzetet, milyen számokat hoz a marketing és értékesítési rendszered. Ehhez részben az Unas-ból szedjük ki az adatokat, részben pedig a Google Analytics-ből. Az alábbi számokat szoktuk megvizsgálni és kiszámolni, az utolsó 3-6 hónap eredményeiből.
Első lépésként megnézzük, hogy mennyi látogató volt a webshopban. Utána megnézzük, hogy mennyi vásárlás történt és ezekből kiszámoljuk, hogy mekkora a konverziós arány.
Utána kiszámoljuk, hogy mekkora az átlagos kosárérték, amit úgy kapsz meg, hogy a bevételeket elosztod a vásárlók számával.
Ha ez is megvan, számold ki, hogy átlagosan mennyi terméket vesznek tőled az emberek egy rendeléssel. Ehhez az összes eladott termék számát oszd el a vásárlások számával.
Ezek mellett pedig megvizsgáljuk még a visszafordulási arányt, a munkamenetek átlagos hosszát és hogy egy látogató mennyi oldalt néz meg.
Ha ezek megvannak, akkor tudod az alap információkat. Ezt követően megvizsgáljuk ezeket a mutatókat külön-külön is az egyes forgalmi forrásokra: Google, Facebook, Hírlevél stb. Ebből látszik, hogy melyik forrás hogyan teljesít, melyikkel van gond, melyik a legjobb, min kellene fejleszteni.
Ezeket az adatokat táblázatba szoktuk rendezni és így átláthatóvá válik az egész marketing és sales rendszered teljesítménye. Ha ez is kész, jöhet a következő lépés, a webshop átnézése.
3. lépés: 100+ pontos lista és a tesztelés
Az évek alatt kialakítottunk egy 100-nál is több ponttal bíró webáruház elemzési listát, melynek segítségével minden vizsgált webáruházat átnézünk. Ezt most nem tudom neked megmutatni, viszont e helyett adok egy tippet, hogy mit csinálj.
Adj le teszt rendeléseket! Nagyon sok webshop tulajdonossal beszéltem már, akik még soha nem vásároltak a saját webshopjukban. Pedig ez nagyon fontos! Vásárolj telefonról, tabletről, laptopról - minden eszközről, amivel rendelkezel - majd nézd meg, hogy minden jól működik-e és hogy milyen a vásárlói élmény.
Ezt az élményt pedig hasonlítsd össze a konkurensekkel, náluk is csináld végig a vásárlási folyamatot és nézd meg, hogy miben lehetnél még jobb vagy hol van olyan hiba, amit javítani kellene.
4. lépés: Hipotézisek és javaslatok
Miután megvan a látogatók videóinak elemzése és az analitikából kapott adatok kiértékelése valamint a webshop átnézésének eredménye, akkor ezeket az információkat összegezzük és hipotéziseket állítunk fel, amik alapján javaslatokat teszünk.
A hipotézis: egy olyan előzetes feltevés, feltételes állítás, amelyet meg lehet cáfolni, illetve be lehet bizonyítani.
Például, ha a pénztárban a szállítási lehetőségek kiválasztásánál 80%-os a kosárelhagyás, akkor valószínűleg túl magas a szállítási költség. Ekkor erre a feltevésre adunk pár megoldási lehetőséget, például csökkenteni kell pár hétig a szállítási költségeket és megnézni, hogy javulnak-e a számok. Másik megoldás lehet intelligens ajánlatban felkínálni egy kedvezményes szállítás kupont, amivel megtudod, hogy valóban ez okozza-e a problémát vagy esetleg valami más.
Én azért szeretem ezt csinálni, mert ez egy izgalmas játék. Van egy hipotézisem, változtatok valamin és elemzem a végeredményt. Ami lehet jó irányba viszi a végső számokat, de lehet, hogy rossz irányba. A lényeg az, hogy mindig legyen valami, amin változtatsz.
Ne feledd, ha van egy hipotézised, akkor mindenképpen neked kell elsősorban a beállításokat módosítani és megnézni az eredményt. Azzal az Unas ügyfélszolgálat nem tud mit kezdeni, hogy alacsony a konverzió és megkérdezed mit kellene változtatni. Mi ezen a 4 lépésen megyünk végig, amikor webáruházakat elemzünk. Na de itt még nincs vége! Adok pár plusz tippet a konverziós arány növelésére.
Plusz tippek a konverziós arány növeléséhez
Használd ki az UNAS-ban rejlő lehetőségeket!
Sokszor látjuk, hogy az új ügyfeleink szinte semmit nem használnak ki az UNAS-ban rejlő marketing lehetőségekből. Kezdve a webshop design felépítésével, a felugró ablakok, ajánlatok használatával, a kedvezmény és pontrendszerrel, cross-sale és up-sale lehetőségekkel, az utóajánlattal és még sok-sok más funkcióval.
Ezeknek a megfelelő használata mind-mind egy kicsit javítani tud a konverziós arányodon. Tehát használd ki a lehetőségeidet! Ha nem tudod mit és hogyan, akkor keresd fel valamelyik külső Unas szakértőt, aki alapjaiban ismeri az Unas rendszert.
Kommunikáld, hogy miért téged válasszanak!
Amit nem kommunikálsz, az nincs! A legtöbb webáruház nem kommunikálja eléggé, hogy miért érdemes őket választani. Tudod miben vagy jobb, mint a konkurencia? Tudod egyáltalán, hogy a konkurencia miben jobb, mint Te és mit kommunikál magáról? Ha nem, úgy először ezt kell megtudnod.
Ezt követően ki kell alakítanod azokat az előnyöket, amiket mindenhova kiraksz a webshopodban! A főoldalra, a kategória oldalakra, a termékoldalra, a pénztárba, azaz mindenhova, hogy ne lehessen nem észrevenni!
Például a www.kerekparcity.hu-nál a főoldaltól kezdve minden termék oldalon át mindenhol kint vannak a vásárlói értékelések.
A www.pingpongasztaloutlet.hu-nál minden termékoldalon kiemelik a garanciájukat és hogy a cég 1998 óta a piacon van.
Vagy a www.pakkecske.hu-nál a tulajdonos arccal, névvel vállalja a márkáját, ez nagyon bizalom építő, hiszen megismerhetjük azt, aki a webshop mögött van.
Nálad vannak ezekhez hasonló bizalomépítő elemek?
4. A magas konverzió igazi titka
Direkt a végére hagytam ezt a témát, hogy csak azok lássák akik igazán elkötelezettek. Ugye egész eddig arról beszéltünk, hogy hogyan lehetne a 100 látogatóból nem 1, hanem 2 vásárlót megszerezni. De az igazán magas konverziós arányhoz 4 dolog kell.
Jól konvertáló webáruházmotor mindennek az alapja. Az Unas-sal nem foghatsz mellé, tudunk olyan webáruházakról ahol 10% feletti konverziót is folyamatosan elérnek.
A vásárlásra még nem kész érdeklődőket iratkoztasd fel és kommunikálj velük, mert hamarosan vásárolni fognak! Ehhez használd a közösségi médiát és építs követőbázist.
Termelj minél több visszatérő vásárlót! Ha jól ösztönzöd visszatérésre a korábbi vásárlóidat, ők nagyon megemelik a konverziós arányod.
Arra a marketing csatornára helyezd a fő hangsúlyt, ahonnan a legjobban konvertál a webshopod és azt használd ki teljesen! Nem kell mindenhol ott lenned, fókuszálj a célcsoportod által preferált csatornára.
Ha ezt a négy dolgot jól csinálod, akkor igazán magas lehet a konverziós arányod és ezzel együtt a profitod is az egekbe szökhet.
Remélem ezzel a tartalommal meg tudtam mutatni neked, hogy mennyire fontos a marketing ezen területe és hogy hogyan tudod elkezdeni optimalizálni a konverziódat.
Persze úgy is lehet nyereséget termelni, ha olcsón tudsz látogatókat szerezni, alacsony konverzió mellett. Viszont, ha néhány dolog optimalizálásával ugyanolyan látogatószerzés mellett növelni tudod a bevételedet, miért ne tennéd meg?
Hozzájárulok az adataim kezeléséhez és elfogadom az Adatkezelési tájékoztatót.
Pontgyűjtés, avagy a hűséges vásárló
Vásárolj egy jobb világért!
Az árfeltüntetés változott vagy csak a trükközés?
Hogyan kezeld a termékeidet tömegesen?
Te is könnyen beállíthatod: Google Shopping
Facebook bolt lépésről lépésre
Google Shopping beállítása az UnasShopban
A popupok új generációja: Utóajánlat
Lehoztuk a csillagokat: Polaris és Antares
Miért válaszd az Unas webáruházat?
Termékparaméter nélkül nincs webáruház
#Info#Kinézet#Fejlesztés#Integráció#Tippek#Marketing#Jog#Sikersztori#Interjú#Technikai háttér#Biztonság#Szakmai díjak#Évértékelés#Esettanulmány#Kedvezmény#Vendégposzt#Közösségi média#Piactér#Webáruház indítás
9400 Sopron, Kőszegi út 14.
© 2003 - 2022 UNAS   Minden jog fenntartva!
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben